பயணிப்போம் இலக்கை நோக்கி

பயணிப்போம் இலக்கை நோக்கி கா.ந.கல்யாணசுந்தரம் நானொரு வெற்று காகிதம்தான் என்றாலும் உன் கரம் பட்டு காகித ஒடமானேன்! அலைகளில்லா குளத்தில் என்னை மிதக்கவிட்டு வேடிக்கைப் பார்க்கிறாயே! இது நியாயமா? ஓடம் ஓடவேண்டும்... மூழ்கினாலும் கப்பல் அழகென்று இந்த மானுடம் வர்ணிக்கிறதே! அலைகள்தான் எங்களின் வாழ்கையை நிலைப்படுத்தும் ஆயுதம்! நங்கூரங்கள் கூட பலநேரம் நம்பிக்கை இழக்கிறது! நில அதிர்வுகளில் அலைகள் அரக்க குணம் கொண்டழிக்கிறது! எங்களுக்கு உறுதுணையாய் உடன்வந்தாலும் ..... உனது உள்ளமதை நாமறிவோம்! இலக்குகளின்றி பயணித்தலை பாய்மரக்கப்பல்கள் அறிந்திருந்தாலும் மாலுமியின் திறனறிந்து பயணித்தலே எங்கள் நோக்கம்! அடி பெண்ணே! உண்மையை சொல்லிவிடு... சும்மா எங்களுடன் உறவாடாதே...! உனது எண்ணத் திசைகளை நன்கறிவோம்...! இனி காத்திருப்பு பயனில்லை... இனிய பயணிப்பு நம்மோடு பூத்திருக்கு.... பயணிப்போம் இலக்கை நோக்கி